กินยาคุมมินิดอซแผงที่2แต่กินได้17เม็ดแล้วประจำเดือนมาจะเป็นอะไรไหมคะแล้วต้องทานยาต่อปกติไหมคะ
สวัสดีค่ะ ยาคุมกำเนิดยี่ห้อมินิดอซ เป็นยาคุมชนิด 28 เม็ด ซึ่งเป็นยาคุมชนิดที่มีฮอร์โมนต่ำมาก โดยใน 24 เม็ดแรก ที่เป็นสีน้ำตาลอ่อน เป็นเม็ดยาที่มีฮอร์โมน Ethinylestradiol 0.015 มิลลิกรัม กับ Gestodene 0.060 มิลลิกรัม ส่วน 4 เม็ดสุดท้าย ซึ่งมีสีเขียว จะเป็นเม็ดแป้ง และโดยปกติแล้ว เมื่อทานยาจนถึงเม็ดสีเขียว จึงจะมีประจำเดือนมาอย่างไรก็ตาม หากทานยาไปได้ 4 เม็ด แล้วได้มีเลือดออก ไม่ถือเป็นประจำเดือน แต่ถือเป็นผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะหากเป็นยาที่มีปริมาณฮอร์โมนต่ำค่ะ ซึ่งไม่ได้ถือว่าอันตรายอะไร และไม่ได้มีผลต่อประสิทธิภาพในการคุมกำเนิดอะไรค่ะ สามารถทานต่อไปได้ ซึ่งโดยส่วนใหญ่แล้ว เมื่อทานต่อเนื่องไปซัก 2-3 แผง อาการเลือดออกระหว่างทานยาคุม ก็จะค่อยๆ หายไปเองค่ะ